**ELŐTERJESZTÉS**

**Tiszavasvári Város Önkormányzata Képviselő-testületének**

**2022. március 21.-én tartandó rendkívüli ülésére**

Az előterjesztés tárgya: **Előterjesztés Tiszavasvári város közvilágítása LED-es technológiával való korszerűsítése, bővítése hitelhez szükséges ingatlanfedezet felajánlás és hitelösszeg módosításáról**

Melléklet: -

Az előterjesztés előadója: Szőke Zoltán polgármester

Az előterjesztés témafelelőse: Köblös Máté osztályvezető

Az előterjesztés ügyiratszáma: TPH/5324-1/2022.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
|  |  |
|  |  |
|  |  |

Az ülésre meghívni javasolt szervek, személyek:

|  |  |
| --- | --- |
|  |  |
|  |  |
|  |  |
|  |  |

Egyéb megjegyzés:

……………………………………………………………………………………………………………………………………………………………………………………………………

##### Tiszavasvári, 2022. március 18.

##### **Köblös Máté**

**témafelelős**

**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4.

Tel: 42/520-500, Fax: 42/275-000, E-mail: tvonkph@tiszavasvari.hu

Témafelelős: Köblös Máté

**ELŐTERJESZTÉS**

**A Képviselő-testülethez**

**Tiszavasvári város közvilágítása LED-es technológiával való korszerűsítése, bővítése hitelhez szükséges ingatlanfedezet és hitelösszeg módosításáról**

**Tisztelt Képviselő-testület!**

Tiszavasvári Város Önkormányzata Képviselő-testülete a 38/2022. (II.14.) Kt. számú határozatában döntött arról, hogy a közvilágítási rendszer korszerűsítés, bővítés-LED című közbeszerzési eljárás nyertese a **MOROTVA-VÍZ-ENERGIA Korlátolt Felelősségű Társaság nettó 120.622.000,- Ft összegű ajánlata. Az ajánlat nettó 103.082.000 Ft-ban tartalmazza a beruházás összegét, a fennmaradó rész a 10 éves üzemeltetés, karbantartás díja, amely nem képezi a hitel tárgyát.**

**A fenti ajánlati ár indokolja, hogy a 167.000.000 Ft összegű hitelből 20.000.000 Ft csökkentést kezdeményezzünk.**

Tiszavasvári Város Önkormányzata Képviselő-testülete a 149/2021.(XII.16.) Kt. számú határozatában döntött arról, hogy a „Tiszavasvári város közvilágítása LED-del történő korszerűsítéséhez biztosítandó, 167.000.000 Ft összegű, önkormányzati beruházási hitel fedezeteként a 2448/6 helyrajzi számú (Sportcsarnok) forgalomképes ingatlant biztosítja.

Tiszavasvári Város Önkormányzata Képviselő-testülete a TAO pályázatok beadásának támogatásáról szóló 69/2022. (II.24.) és a 70/2022. (II.24.) Kt. számú határozataiban kijelentette, hogy a 2448/6 helyrajzi számú (Sportcsarnok**)** ingatlan jelzálogjoggal terhelt, forgalomképes vagyoni körbe tartozik. **Ezzel összefüggésben** **döntött arról, hogy az ingatlanon fennálló jelzálogjog más ingatlanra történő áthelyezése érdekében a szükséges intézkedéseket haladéktalanul megteszi.**

**Fentiek miatt Önkormányzatunk felkérte a Takarékbank Zrt. által megadott értékbecslőt a 046/1, 0340/13, 0340/15, és 0356 helyrajzi számú** földterületek értékbecslésére. Ez alapján a négy földterület összesített forgalmi értéke 182.600.000 Ft, míg a **hitelbiztosítéki érték összesen 146.100.000 Ft.** A Takarékbank Zrt. kapcsolattartójával történt előzetes egyeztetés alapján ezt a **négy ingatlant elfogadják a csökkentett hitel fedezetéül.** Így javaslom ezeket felajánlani.

Kérem a Tisztelt Képviselő-testületet, hogy az előterjesztést megtárgyalni és a mellékelt határozattervezetet elfogadni szíveskedjen.

Tiszavasvári, 2022. március 18.

**Szőke Zoltán**

**polgármester**

**HATÁROZAT-TERVEZET**

TISZAVASVÁRI VÁROS ÖNKORMÁNYZATA

**KÉPVISELŐ-TESTÜLETÉNEK**

**…/2022. (III.21.) Kt. számú**

**határozata**

**Tiszavasvári város közvilágítása LED-es technológiával való korszerűsítése, bővítése hitelhez szükséges ingatlanfedezet és hitelösszeg módosításáról**

Tiszavasvári Város Önkormányzata Képviselő-testülete a „Tiszavasvári város közvilágítása LED-es technológiával való korszerűsítése, bővítése hitelhez szükséges ingatlanfedezet és hitelösszeg módosításáról” szóló előterjesztést megtárgyalta, és az alábbi döntést hozza:

1. **Úgy dönt, hogy kezdeményezi** a Takarékbank Zrt.-vel megkötött „Tiszavasvári város közvilágítása LED-es technológiával való korszerűsítése, bővítése” tárgyú **hitelszerződés összegének 20.000.000 Ft-tal történő csökkentését.**
2. **Hozzájárul,** hogy a „Tiszavasvári város közvilágítása LED technológiával történő korszerűsítéséhez” felhalmozási célú hitel fedezetéül **a tiszavasvári 2448/6 helyrajzi számú (Sportcsarnok) ingatlan helyett a tiszavasvári** **046/1, 0340/13, 0340/15, és 0356 helyrajzi számú** **földterületek** - Tiszavasvári Város Önkormányzata tulajdoni hányadának megfelelően - **kerüljenek felajánlásra.**
3. **Kijelenti**, hogy a határozat 3. pontjában szereplő tiszavasvári 046/1, 0340/13, 0340/15, és 0356helyrajzi számú ingatlanok forgalomképesek.
4. **Felhatalmazza a polgármestert**, hogy

* az 1. és 2. pontban foglalt döntésekkel kapcsolatos, **szükséges nyilatkozatokat tegye meg;**
* **a jelzálogjog törlése és új ingatlanokra történő bejegyzése iránt szükséges intézkedéseket a 2. pontban foglaltaknak megfelelően a Földhivatalnál tegye meg;**
* **kezdeményezze** a Takarékbank Zrt-nél az 1. pontban foglaltak megvalósulása érdekében a **hitelszerződés módosítását**;
* **kezdeményezze** a Takarékbank Zrt-nél a 2. pontban foglaltak megvalósulása érdekében **a jelzálogjog szerződés módosítását**;
* **a hitelszerződés és a jelzálogjog szerződés módosítását írja alá.**

**Határidő:**

1.-4. pont esetében**:** azonnal, illetve **Felelős:** Szőke Zoltán polgármester

esedékességkor