**ELŐTERJESZTÉS**

Tiszavasvári Város Önkormányzata Képviselő-testületének

**2022. március 21-én** tartandó **rendkívüli nyílt** ülésére

**Az előterjesztés tárgya:** **Tiszavasvári Város Önkormányzata 2022-2027. időszakra vonatkozó Helyi Esélyegyenlőségi Programja elfogadásáról**

**Melléklet:** Helyi Esélyegyenlőségi Program (határozat-tervezet melléklete)

**Az előterjesztés előadója:** Szőke Zoltán polgármester

**Az előterjesztés témafelelőse:** Krasznainé dr. Csikós Magdolna osztályvezető

**Ügyiratszám:** TPH/5220/2022.

**Az előterjesztést véleményező bizottságok a hatáskör megjelölésével:**

**A rendkívüli ülés napirendi pontjait bizottságok nem tárgyalják.**

|  |  |
| --- | --- |
|  |  |
|  |  |
|  |  |

**Az ülésre meghívni javasolt szervek, személyek:**

|  |  |
| --- | --- |
|  |  |
|  |  |
|  |  |

Tiszavasvári, 2022. március 18.

**Krasznainé dr. Csikós Magdolna**

**témafelelős**

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520–500 Fax.: 42/275–000 e–mail: tvonkph@tiszavasvari.hu

Témafelelős: Krasznainé dr. Csikós Magdolna

**E L Ő T E R J E S Z T É S**

**- a Képviselő-testülethez -**

**Tiszavasvári Város Önkormányzata 2022-2027. időszakra vonatkozó Helyi Esélyegyenlőségi Programja elfogadásáról**

**Tisztelt Képviselő-testület!**

Az egyenlő bánásmódról és az esélyegyenlőség előmozdításáról szóló 2003. évi CXXV. törvény (továbbiakban: Ebktv.), a helyi esélyegyenlőségi programok elkészítésének szabályairól és az esélyegyenlőségi mentorokról szóló 321/2011. (XII. 27.) Korm. rendelet rendelkezései alapján **a helyi esélyegyenlőségi programokat 5 évre hozzák létre a települések, melyeket 2 évente felül kell vizsgálni.**

Tiszavasvári Város Önkormányzata 2018-2023 időszakra fogadott el esélyegyenlőségi programot a 212/2018. (VII.26.) Kt. határozattal, mely a város második generációs HEP-je.

A hatályos rendelkezéseknek megfelelően 2020. évben megtörtént a program felülvizsgálata, mely a veszélyhelyzeti rendelkezések miatt a 152/2020 (XII.17.) PM határozattal került elfogadásra.

A felülvizsgálat során nem teljes körűen kerültek aktualizálásra a lényeges, főként pályázati elképzelésekhez kapcsolódó irányvonalak. Ezek pótlása, a programba való beépítése elengedhetetlen.

Több pályázat esetén nyilatkozni kell, hogy az önkormányzat rendelkezik hatályos Helyi Esélyegyenlőségi Programmal.

Azonban több pályázat esetén feltétel lehet, hogy a pályázati elképzelés összhangban legyen a helyi esélyegyenlőségi program helyzetelemzésével és intézkedési tervével is.

Ezek aktualizálása a jelenleg előterjesztett HEP-ben megtörtént.

2021. július 1. napjától a HEP készítésére vonatkozó 2/2012. EMMI rendelet hatályon kívül helyezésre került, és felváltotta egy BM útmutató, mely új jogszabályi környezetet teremtett számos dologban.

2021. október 13-án megtartásra került a térségi esélyegyenlőségi mentor részvételével egy járási HEP fórum. Az adatkérések megtörténtek. Az intézkedési terv aktualizálásra, jelentősen bővítésre került.

2021. november elején az intézkedési terv bemutatásával HEP fórum került megtartásra a javaslatok begyűjtése érdekében.

A helyzetelemzés elkészítése során felhasználtuk az Országos Területfejlesztési és Területrendezési Információs Rendszer (TeiR), a Központi Statisztikai Hivatal adatait, valamint a helyi szinten rendelkezésre álló (önkormányzati adatok, az önkormányzat által fenntartott intézmények adatai) adatokat, nyilvántartásokat.

A Helyi Esélyegyenlőségi Program készítése során áttekintettük az Önkormányzat stratégiáit, fejlesztési terveit, koncepcióit, és gondoskodtunk a Helyi Esélyegyenlőségi Program és azok összhangjának megteremtéséről.

A képviselő-testület 2021. novemberi testületi ülésén döntött a 130/2021. (XI.29.) Kt határozatában arról, hogy új Helyi Esélyegyenlőségi Programot fogad el a jogszabályi környezet változása lekövetése és a pályázati elképzelések programba való beépítése érdekében 2022. március 31. napjáig legkésőbb.

A változásokat figyelembe véve így elkészítésre került egy új 2022.-2027. közötti időszakra vonatkozó HEP, mely a határozat-tervezet mellékletét képezi.

**Kérem a Képviselő-testületet, hogy szíveskedjen az előterjesztés megtárgyalni és a határozat-tervezetet, valamint a 2022-27. időszakra vonatkozó Helyi Esélyegyenlőségi Programot elfogadni.**

Tiszavasvári, 2022. március 18.

**Szőke Zoltán**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**…/2022. (III.21.) Kt. számú**

**határozata**

**Tiszavasvári Város Önkormányzata 2022-2027. időszakra vonatkozó Helyi Esélyegyenlőségi Programja elfogadásáról**

Tiszavasvári Város Önkormányzata Képviselő-testülete az alábbi határozatot hozza:

1. Dönt arról, hogy új Helyi Esélyegyenlőségi Programot fogad el a 2022-2027. közötti időszakra vonatkozóan a határozat 1.sz. melléklete szerinti tartalommal, mely 2022. március 21. napján lép hatályba.
2. Jelen Helyi Esélyegyenlőségi Program hatályba lépésével egyidejűleg a korább 212/2018. (VII.26.) Kt. határozattal elfogadott Program hatályon kívül helyezésre kerül.
3. Felkéri a polgármestert, hogy gondoskodjon ezen döntés a HEP Társadalmi Esélyteremtési Főigazgatóság részére történő eljuttatásáról.

**Határidő**: 2022. március 31. **Felelős**: Szőke Zoltán polgármester